RBF พุ่ง 5% ทำออลไทม์ไฮต่อเนื่อง จ่อประกาศกำไร Q4 โตแรง “โควิด” หนุนออเดอร์ทะลัก!
RBF พุ่ง 5% ทำออลไทม์ไฮต่อเนื่อง จ่อประกาศกำไร Q4 โตแรง "โควิด" หนุนออเดอร์ทะลัก!
RBF พุ่ง 5% ทำออลไทม์ไฮต่อเนื่อง จ่อประกาศกำไร Q4 โตแรง "โควิด" หนุนออเดอร์ทะลัก!
28 ม.ค. 2564

ผู้สื่อข่าวรายงานว่า ราคาหุ้น บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ล่าสุด ณ เวลา 10.29 น. อยู่ที่ 12.30 บาท ปรับตัวขึ้น 0.60 บาท หรือ 5.13% สูงสุดที่ระดับ 12.60 บาท ต่ำสุดที่ระดับ 11.50 บาท ด้วยมูลค่าการซื้อขาย  292.95 ล้านบาท โดยราคาหุ้นปรับตัวขึ้นอย่างต่อเนื่องทำจุดสูงสุดนับตั้งแต่เข้าตลาดหลักทรัพย์อีกครั้ง
ทั้งนี้ บล.ฟินันเซีย ไซรัส ระบุในบทวิเคราะห์ว่า RBF จะเป็นหุ้นที่คาดกำไรไตรมาส 4/2563 แข็งแกร่ง
โดย RBF คาดกำไรไตรมาส4/2563 จะเติบโต 87% เทียบช่วงเดียวกันของปีก่อนโดยคำสั่งซื้อกลุ่มอาหารยังดีต่อเนื่อง ไม่ถูกกระทบจาก COVID-19 และโรงงานในอินโดนีเซียกำลังเร่งผลิตกะ 2 และเวียดนามเพิ่งเริ่ม Commercial Run กะ 1
ขณะที่คาดกำไรปี 2563-2564 โต 41% เทียบช่วงเดียวกันของปีก่อนและ 22% เทียบช่วงเดียวกันของปีก่อนตามลำดับ และมี Upside จากกฎหมายอนุญาตให้ใช้กัญชง-กัญชาในเครื่องสำอางได้แล้ว ส่วนการใช้กับอาหารและเครื่องดื่มต้องรอระยะถัดไป น่าจะได้เห็นความชัดเจนใน 2H21 ยังคงราคาเป้าหมาย 12 บาท  แนะนำ ซื้อ